Die wêreld in foto’s – 2 Maart 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Werknemers van Christie’s lig die skildery, ‘La Corde sensible’, van die kunstenaar Rene Magritte, op tydens ŉ uitstalling in Londen. Die skildery is vir $17,9 miljoen verkoop, wat ŉ rekord vir die kunstenaar is. (AP Photo/Frank Augstein,File) Die foto is op 2 Maart 2017 geneem na ŉ aanval in Kaboel, die hoofstad van Afghanistan. Die dodetal het tot 17 gestyg en 119 mense is beseer in die twee selfmoordbomaanvalle. (Xinhua/Rahmat Alizadah) ŉ Foto van ŉ spieël wat in ŉ straat in Frankfurt in Duitsland blou lug weerkaats. (AP Photo/Michael Probst) Polisiebeamptes kyk hoe ŉ ambulanshelikopter oudpres. Hosni Mubarak van Egipte van die Maadi militêre hospitaal na ŉ hof neem. Hy word weer verhoor op aanklagte dat hy medepligtig was in die moorde op betogers tydens die oproer in Egipte in 2011. (AP Photo/Amr Nabil) Die Ferrari-bestuurder, Kimi Raikkonen van Finland, bestuur sy renmotor tydens ŉ toetslopie by die Catalunya-resiesbaan in Montmelo, net buite Barcelona in Spanje. (AP Photo/Francisco Seco) ŉ Kunswerk van strooi wat lyk soos ŉ dier word uitgestal in die koolplantasies van China se Hunan-provinsie. (Xinhua/Li Ga) (zwx)